Кая Каллас

Кая Каллас (; тав. 18 июни соли 1977, Таллинн, РСС Эстония) — ҳуқуқшинос, сиёсатмадор ва арбоби давлатии Эстония. Раиси Ҳизби ислоҳот. Сарвазири кунунии Эстония аз 26 январи соли 2021. Дар гузашта — узви парлумони Аврупо дар Иттиҳоди либералҳо ва демократҳо барои Аврупо (2014-2018) ва парлумони Эстония (2011-2014, 2019-2021).

 Зиндагинома 
18 июни соли 1977 дар Таллин таваллуд шудааст. Кая Каллас духтари Сиим Каллас, собиқ раиси Ҳизби ислоҳот ва собиқ ноиби раиси Комиссияи Аврупо мебошад.

Дар соли 1995, Кая аз имтиҳони аттестатсияи балоғат гузашт. Вай соли 1999 факултаи ҳуқуқшиносии Донишгоҳи Тартуро бо ихтисоси бакалавр дар соҳаи ҳуқуқ хатм намуда, пас аз он ба ҳайси як адвокат дар соҳаи ҳуқуқи рақобат дар Аврупо ва Эстония кор кардааст (ҳуқуқи амалия ба ҳайси адвокат соли 2011 ба итмом расид). Инчунин, аз соли 1996 инҷониб касбӣ ба ҳайси ёвари коргардони театр кор кардааст. Соли 2007 ба Мактаби тиҷорати Эстония дохил шуда, дар он ҷо соли 2010 дараҷаи EMBA (магистр оид ба идоракунии тиҷорат)-ро дар соҳаи иқтисод ба даст овард .

Кая Каллас забонҳои эстонӣ, англисӣ, русӣ, финӣ ва фаронсавиро медонад.

 Касби сиёсӣ 
Дар соли 2010, Каллас ба Ҳизби Ислоҳоти Эстония пайваст ва соли 2011 бо гирифтани 755 овоз ба парлумони Эстония (Рийгикогу) интихоб шуд. Дар парлумони Эстония даъвати XII (аз соли 2011 то 2014) вай кумита оид ба масъалаҳои иқтисодиро роҳбарӣ мекард.

Дар интихоботи соли 2014, Каллас, ки ба парлумони Аврупо номзади равон кард, 21.498 овоз гирифт. Дар парлумони Аврупо, Каллас узви Кумитаи саноат, тадқиқот ва энергетика ва узви захиравии Кумитаи бозори дохилӣ ва ҳимояи истеъмолкунандагон буд. Вай муовини раиси ҳайат дар Кумитаи ҳамкориҳои парлумонии ИА ва Украина, инчунин узви ҳайат дар Ассамблеяи Парлумонии Евронест ва ҳайати робита бо ИМА буд.8th parliamentary term | Kaja KALLAS | MEPs | European Parliament Илова бар ин, Каллас узви гурӯҳи байниидоравии парлумони Аврупо оид ба рӯзномаи рақамӣMembers  European Parliament Intergroup on the Digital Agenda. ва муовини раиси гурӯҳи ҷавонон буд.

13 декабри соли 2017, раиси Ҳизби Ислоҳот, Ҳанно Певкур, эълон кард, ки дигар дар ин вазифа дар моҳи январи соли 2018 ширкат нахоҳад кард ва пешниҳод кард, ки Каллас ҷои ӯро бигирад. 15 декабр вай ин пешниҳодро пазируфт ва розӣ шуд, ки барои интихоби раиси ҳизб номзад шавад. 14 апрели соли 2018 Каллас вазифаи раиси Ҳизби ислоҳотро гирифт.

Дар интихоботи парлумонии 3 марти соли 2019, вай боз мандати парлумониро ба даст оварда, 20083 овоз гирифт, ки ин натиҷаи беҳтарин дар байни номзадҳо мебошад. Ҳизби ислоҳот дар интихобот бо 28,9% овоз пирӯз шуд ва дар Риигикогу 34 ҷой гирифт. 5 апрел президенти Эстония Керсти Калюлайд Калласро ба ташкили ҳукумати нав даъват кард ва ӯро ба мақоми сарвазир пешбарӣ кард. Дар айни замон, ҳизб натавонист як эътилоф созад ва ҳуқуқи таъсиси ҳукумат ба Юрӣ Ратас гузашт, ки сарвазир шуд . Ҳизби ислоҳот дар мухолифат боқӣ монд.

13 январи соли 2021, пас аз истеъфои ҳукумати Юрӣ Ратас, президенти Эстония Керсти Калюлайд боз ба раҳбари Ҳизби ислоҳот Кая Каллас пешниҳод кард, ки ба ташкили ҳукумати нав шурӯъ кунад. 14 январ президент қарорро дар бораи номзад ба мансаби сарвазир таъйин кардани Каллас ба вазифаи раиси Ҳизби ислоҳот, ки дар парлумон дар интихоботи моҳи марти соли 2019 бештарин ҷойҳоро ба даст овард, имзо кард. 25 январи соли 2021, Каллас барои ташкили ҳукумат дастгирии парлумониро ба даст овард ва 70 овоз аз аъзои Риигикогу гирифт .

26 январи соли 2021, вай аввалин зани сарвазири Эстония шуд . Ҷолиби диққат аст, ки аз 14 вазир дар ҳукумати Каллас 7 нафарашон занон мебошанд, ки ин барои Эстония рекордӣ аст ва Президенти Эстония низ зан — Керсти Калюлаид мебошад .

 Ҳаёти шахсӣ 
Дар солҳои 2002-2006 бо   корманди Академияи баҳрии Эстония издивоҷ карда буд. Солҳои 2011—2014 маҳбуби ӯ , вазири молияи Эстония дар солҳои 2003-2005 буд. Дар с. 2011, писари онҳо Стен таваллуд шудааст. Дар моҳи сентябри соли 2018 вай бо бонкдор Арво Ҳаллик издивоҷ кард .

Кая варзиш (лижаронӣ, роллер, голф)-ро дӯст медорад. Аз соли 2006 узви клуби голфии Эстония мебошад.

 Эзоҳ 

 Пайвандҳо 


 Сафҳаи хонагӣ

Гурӯҳ:Зодагони соли 1977
Гурӯҳ:Википедиа:Зиндагиномаи муосирон
Гурӯҳ:Зодагони 18 июн
Гурӯҳ:Аъзои Ҳизби ислоҳоти Эстония
Гурӯҳ:Хатмкунандагони Донишгоҳи Тарту
Гурӯҳ:Адвокатҳои Эстония
Гурӯҳ:Аъзои Рийгикогу
Гурӯҳ:Сарварони Аврупо асри XXI
Гурӯҳ:Сарвазирони Эстония
Гурӯҳ:Сарвазироне, ки дар соли 2021 ба вазифа шурӯъ кардаанд
Гурӯҳ:Вакилони Парлумони Аврупо аз Эстония
Гурӯҳ:Вакилони Парлумони Аврупо (2014—2019)
Гурӯҳ:Зодагони Таллин
Гурӯҳ:Аввалин бонувон дар касбҳо